laion/Wikipedia-Exotic huggingface dataset:
ואדי שיבן

ואדי שיבן הוא ואדי באזור המועצה האזורית מטה בנימין, המתחיל דרומית לביתין, ומסתיים צפונית לכוכב יעקב. בתחתית הוואדי קיים נחל המתחבר בדרומו לוואדי אל-עין. מבנה הוואדי הוא של קו זרימה מרכזי, שאליו מתנקזים 3 ערוצים נוספים ממערב. הנחל בצפונו מתחיל בגובה של כ-820 מטר מעל פני הים, ומסתיים בדרומו בגובה של כ-650 מטר מעל פני הים. אורך הוואדי כ-4.2 ק"מ, מבלי לכלול את ערוצי הנחל המשתלבים בו. ניתן להגיע לוואדי בדרך עמק פסגות. הנחל מתחיל בסמוך לנביעת "עין אל קסעה", בין ביתין לאל בירה, ומשם ממשיך מזרחה כ-700 מטרים עד סמוך לעין שיבן - נביעת מים הנקראת גם עין תות. בנקודה זו הנחל פונה דרומה ועובר ממזרח לארבעה הרים, עד שמתחבר אל ואדי אל עין מצפון לכוכב יעקב, בנקודת התפר של היישוב המקורי, עם השכונה תל ציון. ההר הראשון נקרא ג'בל קרטיס, ומיד לאחריו בתחילת ההר השני שוכן קבר של שייח' ערבי, שעל שם הכינוי שלו נקרא הנחל. בין ההר השני לשלישי מתחבר ממערב ואדי א תינה. בראש ההר השלישי שוכן היישוב פסגות. בועז זיסו, בועז לנגפורד, איילת דיין, רועי פורת ועמוס פרומקין, סקר ארכאולוגי במערות מנזר ואדי שיבן שבמזרח בנימין, מחקרים בארכאולוגיה ובהיסטוריה של ארץ ישראל לזכרו של יזהר הירשפלד במלאת עשור לפטירתו ואדי שיבן, באתר גוגל מפות ואדי שיבן, באתר עמוד ענן מערת אל קלעת הנמצאת בראש גדתו הצפונית של ואדי שיבן, באתר מלח"ם עין שיבן - תות, באתר ארץ המעיינות בתאריך 19 בספטמבר 2014, בארכיון האינטרנט מבלי לכלול את חלקו המזרחי הצפוני שמהווה המשך ישיר לערוץ המרכזי, ומבלי לכלול את ואדי אל עין. שיבן בערבית הוא בעל השערות הלבנות.
מרי פירס

מרי פירס (בצרפתית: Mary Pierce;‏ נולדה ב-15 בינואר 1975) היא טניסאית עבר צרפתית. אחת הטניסאיות הבולטות בעולם בשנות ה-90 ובתחילת המאה ה-21. היא זכתה ב-2 תחרויות גראנד סלאם לנשים, פעם לזוגות נשים ופעם לזוגות מעורבים. בסך הכל היא זכתה ב-28 תחרויות (מהם 10 לנשים). מרי פירס נולדה בקנדה להורים בעלי אזרחות צרפתית ואמריקאית. היא התחילה לשחק טניס בגיל 10 ובגיל 14 החלה להופיע בתחרויות מקצועיות. בשנת 1994 היא העפילה לגמר אליפות צרפת הפתוחה. בשנת 1997 היא הייתה חלק של נבחרת גביע הפדרציה של צרפת שזכתה בגביע. היא זכתה בגביע גם בשנת 2003. בתחרויות גראנד סלאם לזוגות נשים היא הגיעה להצלחה לצד מרטינה הינגיס כאשר בשנת 2000 הן ניצחו באליפות צרפת הפתוחה והיו בגמר של אליפות אוסטרליה הפתוחה. לאחר הפרישה היא עוסקת באימון. אתר האינטרנט הרשמי של מרי פירס מדיה וקבצים בנושא מרי פירס בוויקישיתוף מרי פירס, ברשת החברתית אינסטגרם מרי פירס, באתר olympedia.org מרי פירס, באתר ה-WTA מרי פירס, באתר ה-ITF מרי פירס, באתר גביע הפדרציה מרי פירס, באתר היכל התהילה של הטניס
דיסאוטונומיה

דיסאוטונומיה (Dysautonomia) היא מצב המאופיין בפגיעה במערכת העצבים האוטונומית (ANS). מצב זה עלול להשפיע על תפקוד הלב, שלפוחית השתן, המעיים, בלוטות הזיעה וכלי הדם. למצב זה יש סיבות רבות, לא כולן נוירופתיות. ישנן מספר מחלות דיסאוטונומיות, בהן מחלת פרקינסון, איידס, ניוון רב מערכתי, כשל אוטונומי, תסמונת הטכיקרדיה התנוחתית, נוירופתיה אוטונומית. האבחנה מתבצעת באמצעות בדיקה פונקציונלית של מערכת העצבים האוטונומית, תוך התמקדות בהשפעתה על מערכות הגוף. הבדיקה מבקשת לזהות את מרכיבי המחלה הבסיסיים אשר הובילו להתפתחות של סימפטומים או נוירופתיה אוטונומית. הטיפול במחלות דיסאוטונומיות הוא לרוב טיפול סימפטומטי, אם כי כמה מהם יכולות להיות מטופלות ישירות.  תחת ההגדרה של דיסאוטונומיה כלולות מחלות רבות, ותופעה זאת משפיעה על אנשים רבים, למרות זאת רופאים רבים לא מכירים את המאפיינים והבדיקות הנדרשות ולכן חולים רבים מתקשים בקבלת האבחנה ובקבלת הטיפול הנדרש. דיסאוטונומיה היא תוצר של מחלה תורשתית או מחלה ניוונית נוירולוגית; היא יכולה להתרחש גם עקב פגיעה של מערכת העצבים האוטונומית כהפרעה משנית הנגרמת ממצב רפואי קודם, לעיתים לא ברור המקור לבעיה ולכן לא ברור משנית לאיזה בעיה רפואית היא הופיעה. דיסאוטונומיה משפחתית מדיה וקבצים בנושא דיסאוטונומיה בוויקישיתוף
פורד טרנזיט קסטום

פורד טרנזיט קסטום (באנגלית: Ford Transit Custom) היא מכונית מסחרית המיוצרת על ידי יצרנית הרכב Ford of Europe באמצעות חברת הבת Ford Otosan בשותפות עם "Koç Holding" בטורקיה, בין השנים 2012 עד היום, והרפובליקה העממית של סין בתת-מחוז נאנצ'אנג (בירת מחוז ג'יאנגשי) משנת 2016 עד היום. בסין דגם הפורד טרנזיט קסטום נקרא: "Ford New Transit". כל יצרניות הרכב השותפות בייצור דגם ה "פורד טרנזיט קסטום" הם חברות בת של קונצרן הרכב פורד. מסחרית (ואן) מיניבוס (קומבי) - 9 מושבים בסיס גלגלים קצר (2,933 מ"מ) בסיס גלגלים ארוך (3,300 מ"מ) גג נמוך (1,922-2,386 מ"מ) גג גבוה (2,280-2,381 מ"מ) אפשרויות: רוחק סרנים קצר, גג גבוה - 3 מושבים רוחק סרנים ארוך, גג גבוה - 3 מושבים רוחק סרנים קצר, גג נמוך - 9 מושבים רוחק סרנים ארוך, גג גבוה - 9 מושבים "פורד טרנזיט קסטום" "פורד טרנזיט קסטום", שנת 2014 "פורד טרנזיט קסטום", שנת 2017 "פורד טרנזיט קסטום", שנת 2014 "פורד טרנזיט קסטום", שנת 2014 "פורד טרנזיט קסטום", שנת 2014 "פורד טרנזיט קסטום", שנת 2013 - מיניבוס "פורד טרנזיט קסטום", שנת 2013 - מיניבוס "פורד טרנזיט קסטום", שנת 2014 - ניידת משטרה פורד פורד טרנזיט פורד טרנזיט קסטום (content.usatoday.com/communities/driveon) מדיה וקבצים בנושא פורד טרנזיט קסטום בוויקישיתוף פורד טרנזיט קסטום, סרטון באתר יוטיוב פורד טרנזיט קסטום parkers.co.uk/vans/reviews/ford/transit-custom פורד טרנזיט קסטום utopiacam.com/wp-content/uploads/2016/08/TRANSIT-custom פורד טרנזיט קסטום autoexpress.co.uk/ford/transit-custom
דייוויד גוק

דייוויד גוק (באנגלית: David Gauke; נולד ב-8 באוקטובר 1971) הוא פוליטיקאי בריטי. כיהן מטעם המפלגה השמרנית כחבר בבית הנבחרים הבריטי מטעם מחוז דרום-מערב הרטפורדשייר בין השנים 2005 ל-2019. כיהן כלורד צ'נסלור (שר המשפטים) בקבינט של תרזה מיי. גוק שימש כשר במשרד האוצר בממשלתו של בממשלתו של דייוויד קמרון בין השנים 2010 ל-2014. גוק נולד באיפסוויץ' ולמד בבית ספר תיכון ציבורי בעיר. ב-1995 סיים לימודי משפטים מאוניברסיטת אוקספורד וסיים התמחות כעורך דין (solicitor) ב-1997. עבד כעורך דין בלונדון עד היבחרו לפרלמנט. ב-2001 התמודד מטעם המפלגה השמרנית למושב מחוז ברנט-מזרח בבית הנבחרים הבריטי, אך לא נבחר. במאי 2005 נבחר לנציג מחוז דרום-מערב הרטפורדשייר בבית הנבחרים. לאחר היבחרו כיהן בוועדת הנהלים ובוועדת האוצר של בית הנבחרים וכן שימש שר זוטר בממשלת הצללים של דייוויד קמרון. לאחר ניצחונו של קמרון והמפלגה השמרנית בבחירות הכלליות בבריטניה 2010, מונה לסגן שר האוצר. ב-2014 מונה לשר במשרד האוצר וביולי 2016 מונה למזכיר הראשי במשרד האוצר. ביוני 2017 מונה לשר העבודה והפנסיות בקבינט של תרזה מיי. בינואר 2018 מונה ללורד צ'נסלור (שר המשפטים). הוא התפטר מתפקידו ביולי 2019 לאחר היבחרו של ברויס ג'ונסון כמנהיג המפלגה השמרנית. בבחירות 2019 התמודד כעצמאי בבחירות במחוזו והפסיד. מדיה וקבצים בנושא דייוויד גוק בוויקישיתוף דייוויד גוק, ברשת החברתית אקס (טוויטר) דייוויד גוק באתר הפרלמנט הבריטי
מבסוטה

מֶבּסוּטָה או ε בתאומים הוא הכוכב החמישי בבהירותו בקבוצת הכוכבים תאומים עם בהירות נראית מדרגה 2.98, שנמצא במרחק של כ-845 שנות אור ממערכת השמש. מקור שמו הוא ביטוי בערבית שפירושו זרועו המושטת של האריה וככל הנראה השם ניתן במקור לכוכב אחר ובנסיבות לא ידועות עבר לכוכב זה. בשל מיקומו הקרוב למישור המילקה, הכוכב מוסתר לעיתים קרובות על ידי הירח, מה שמאפשר למדוד בדיוק רב את קוטרו הזוויתי, ולעיתים רחוקות על ידי כוכבי הלכת נוגה ומאדים, שהסתיר אותו ב-8 באפריל 1976. ב-10 ביוני 1940 וב-11 ביוני 1953 הכוכב הוסתר על ידי כוכב חמה, אך הסתרות אלה היו האחרונות לתקופה של לפחות 20,000 שנים. גם נוגה ומאדים לא צפויים להסתיר את מבסוטה במאה ה-21. מבסוטה הוא כוכב־התקן של המחלקה הספקטרלית G8Ib. מבסוטה הוא על-ענק צהוב מסוג ספקטרלי G8 Ib, מסתו למעלה מ-10 מסות שמש ורדיוסו כ-140 רדיוסי שמש. טמפרטורת פניו נמוכה יחסית ועומדת על כ-4,700 קלווין והוא מאיר בעוצמה של בערך פי 3,700 מהשמש באור נראה, אך בשל הטמפרטורה הנמוכה של פניו חלק ניכר של קרינתו היא בתחום התת-אדום, כך שעוצמת הארתו הכוללת היא בערך פי 8,400 מעוצמת ההארה של השמש. כוכבים רבים מסוגו של מבסוטה הם משתנים קפאידיים וגם בהירותו של מבסוטה דווחה בעבר כמשתנה מעט והוא נחשד ככוכב משתנה. עם זאת, הוא אינו מסווג כמשתנה קפאידי ולא נראה שבהירותו משתנה במידה שתגדיר אותו ככוכב משתנה. במרחק זוויתי של כמעט שתי דקות קשת ממבסוטה נמצא כוכב עמום עם בהירות מדרגה 9.6 וסוג ספקטרלי K2, שלפעמים מסומן כמבסוטה B. לא ידוע אם יש קשר בין שני הכוכבים או אם הם רק במקרה נמצאים על אותו קו ראייה, אך אם הם אכן קשורים זה לזה, אז המרחק ביניהם הוא לפחות חצי שנת אור. מבסוטה באתר של ג'ים קלר מבסוטה, בבסיס הנתונים SIMBAD לגרמי שמיים אסטרונומיים SIMBAD: Mebsuta T. E. Nordgren, M. E. Germain, J. A. Benson, D. Mozurkewich, J. J. Sudol, N. M. Elias II, Arsen R. Hajian, N. M. White, D. J. Hutter, K. J. Johnston, F. S. Gauss, J. T. Armstrong, T. A. Pauls & L. J. Rickard:Stellar Angular Diameters of Late-Type Giants and Supergiants Measured with the Navy Prototype Optical Interferometer, The Astronomical Journal, Vol. 118, Iss. 6, p. 3036 (1999) D. D. Sasselov: Normal supergiants and their imitations. I - Sodium as a mass indicator?, Astronomical Society of the Pacific, Publications, vol. 98, p. 569 (1986) N. R. Evans & T. J. Teays: Temperatures of Delta CEP and Nonvariable Supergiants, Astronomical Journal vol. 112, p. 761 (1996) Phil Simpson: Guidebook to the Constellations: Telescopic Sights, Tales, and Myths, Springer Science & Business Media, p. 495 (2012) G. P. Können & J. Van Maanen: Planetary occultations of bright stars., Journal of the British Astronomical Association, Vol. 91, p. 149 (1981) S. V. Mallik: Lithium abundance and mass, Astronomy & Astrophysics, vol. 352, p. 497 (1999) General Catalogue of Variable Stars: ε Geminorum SIMBAD: HD 262668
רותם עטר

רותם עטר (נולדה ב-7 בינואר 1985) היא מתרגמת פרוזה ושירה מצרפתית ומאנגלית לעברית. זוכת פרס שרת התרבות ליצירה ספרותית לשנת 2019. רותם עטר למדה בתיכון תלמה ילין. בוגרת תואר ראשון בספרות כללית והשוואתית ובספרות צרפתית באוניברסיטה העברית ותואר שני בלימודי תרגום באותה אוניברסיטה. למדה ספרות צרפתית בסורבון, שבפריז, צרפת. תרגומיה פורסמו בכתבי העת דחק - כתב עת לספרות טובה, ננופואטיקה ועיתון 77. חברת עמותת מקום לשירה, שותפה לעריכת פסטיבל השירה בירושלים, "מטר על מטר" ומנהלת את מרכז מקום לשירה בחיפה. בוגרת תוכנית מנהיגות בתרבות יהודית של מכון מנדל. נשואה לדוד ואם לבן ולבת. מתגוררת בחיפה. ""צוואתו של מוקיון" מאת ז'ול ואלס (Jules Vallès) (הוצאת זיקית, 2013) "תרגילים בסגנון" מאת רמון קנו (הוצאת מקום לשירה, 2016) "זכרונותיו של חבר" מאת אוקטב מירבו (הוצאת לוקוס, 2017) "חוש המאבק" מאת מישל וולבק (יחד עם שרון רוטברד, הוצאת בבל, 2017) "שנה" מאת ז'אן אשנוז (הוצאת לוקוס, 2018) "צבע החלב" מאת נל ליישון (הוצאת תשע נשמות, 2018) "על רוח הספרות" מאת מאדאם דה סטאל (הוצאת דחק, 2019) "חובב הספרים" מאת שארל נודייה (הוצאת נהר, 2021) "שיר שמרפא דגים" מאת ז'אן פייר סימאון (צלטנר, 2021) "קשת הרגשות שלי" מאת אורלי שיין שו שין (צלטנר, 2021) "המופע של גארי" מאת נל ליישון (הוצאת תשע נשמות, 2022) "לחיות עם המתים שלנו" מאת דלפין הורווילר (הוצאת לוקוס, 2023) "כחול אינו מרעיש": אנתולוגיה של שירה צרפתית עכשווית (2020-1960), הוצאת מקום לשירה, 2021 מדיה וקבצים בנושא רותם עטר בוויקישיתוף רותם עטר, ברשת החברתית פייסבוק אודות רותם עטר באתר מקום לשירה יותם שווימר, רותם עטר: "חסר בארץ שיח על תרגום", באתר ynet, 26 בינואר 2014 הרצאתה של רותם עטר - על הבלתי ניתן לתרגום באגודת המתרגמים בישראל, באתר יוטיוב, מרץ 2014 החלומות של המתרגמת רותם עטר, בבלוג "תְּנוּעַת עֵינַיִם מְהִירָה" של אלעד נבו, 9 בפברואר 2017 שירי לב ארי, מחוברת לרחוב: "מקום לשירה" הירושלמי פתח סניף חיפאי, באתר כלכליסט, 3 בספטמבר 2020 רשימות ביקורת מאת רותם עטר בכתב העת "מעלה" שני שירים מאת אנדרה שדיד בתרגומה של רותם עטר, במגזין לספרות, "הפתילייה", 5 בפברואר 2015 מישל וולבק בתרגום רותם עטר ושרון רוטברד, מתוך הספר "חוש המאבק" בהוצאת בבל, שיר ביום, באתר "ידיעות אחרונות", 23 בספטמבר 2017 רותם עטר (1985-), דף שער בספרייה הלאומית אתר פסטיבל השירה בירושלים, "מטר על מטר" שרותם עטר שותפה בעריכתו מיה סלע, "לחיות עם המתים שלנו" מבקש לספק נחמה לאבלים, אך לא הצליח לנחם אותי, באתר הארץ, 26 ביולי 2023
יחסי טנזניה–סין

יחסי טזניה–סין הם היחסים הדו-צדדיים שבין הרפובליקה המאוחדת של טנזניה לבין הרפובליקה העממית של סין. סין ייסדה את יחסיה הרשמיים עם טנגניקה וזנזיבר ב-9 בדצמבר 1961, וב-11 בדצמבר 1963 בהתאמה. כאשר שתי המדינות התאחדו לטנזניה, ב-26 באפריל 1964 היה זה אך טבעי שסין תמשיך את יחסיה עם המדינה החדשה. מראשית היחסים הדו-צדדיים בין שתי המדינות, סייעה סין לטנזניה במגוון רחב של תוכניות סיוע כלכלי נדיבות. הפרויקט החשוב ביותר היה פרויקט רכבת TAZARA שנבנתה בשנים 1970–1975 במימון סיני, לצד עובדים וסיוע טכני מהמעצמה מהמזרח. קו הרכבת, שאורכו 1,860 ק"מ מקשר בין זמביה ובירת טנזניה דאר א-סלאם. ממשלת סין שלחה עד כה 56 אלף עובדים וממשיכה לסייע בהפעלת הקו, בעשרות השנים שחלפו. אזרחים סינים מעורבים ברכש פילים ושנהב ממדינות אפריקאיות בהן הפילים בסכנת הכחדה. בנובמבר 2013 נעצרו בדאר א-סלאם 3 אזרחים סינים עם 797 ניבים של פילים. על פי דו"ח האו"ם הקשר בין הביקוש הסיני להיצע הטנזני הוא מההשפעות ההרסניות ביותר שקיימות בקרב אוכלוסיית הפילים באפריקה: על פי הערכות שונות ההערכה היא כי בין 56–154 טון שנהב מיוצרים באופן לא חוקי בטנזניה. מתוכם שני שלישים מיועדים לאסיה, ובשנת 2011 היה הדבר שווה 30 מיליון דולר. מיד לאחר פרסום הממצאים של האו"ם, התייחס סגן השר הטנזני האחראי על משאבי הטבע והתיירות, בתגובה לתלונות האזרחים ואמר כי ממשלת טנזניה תפעל כנגד ציידים ללא כל קשר לארצות מוצאם, אך הוא הוסיף כי ייבחנו בכובד ראש ההשלכות של האכיפה על ההכנסות מתיירות. בין השנים 2000 ל-2011, נערכו כ-62 פרויקטים שונים לפיתוח שנתמכו מצד סין. פרויקטים אלו נעים בין מאמצי הממשלה להשיק את הבנק לפיתוח החקלאות בטנזניה, להלוואה של 400 מיליון דולר כדי להקל על הבעיות הכלכליות של מכרה קיווארה, ובניית האצטדיון האולימפי בנג'מין מקאפה, האצטדיון הלאומי של המדינה. יחסי אינדונזיה-טנזניה יחסי ארצות הברית-טנזניה קרדנל, חואן פבלו; הכיבוש הסיני הדומם; עמוד 49 (בספרדית) לואי ג'ואל, "שחיתות במשרדים העליונים מזינה את הציד", באתר Tanzania Daily News פשע מאורגן באפריקה המזרחית, באתר UNODC Archived Content, archive.dailynews.co.tz (באנגלית) (ארכיון) AidData China, [http://china.aiddata.org Tracking Chinese Development Finance | AidData], china.aiddata.org
רוק ניסיוני

רוק ניסיוני (או אַוַונרוק, avant-rock) הוא תת-ז'אנר ניסיוני במוזיקת רוק המותח את גבולות הקומפוזיציה ואת טכניקת ההופעות הנפוצות וגם מתנסה עם אלמנטים בסיסיים של רוק. אמני הז'אנר שואפים להתחדש ולהשתחרר ממוזיקת הרוק הקיימת. חלק מהמאפיינים של הז'אנר הם ביצוע של אלתורים, אינסטרומנטציה משונה, השפעות מהאוונגרד, מילים או קטעים כליים משונים, מבנים וקצבים משונים תוך דחייה של שאיפות להצלחה מסחרית. מתחילתה הייתה מוזיקת רוק ניסיונית, אך רק בשנות השישים המאוחרות החלו ליצור קומפוזיציות ארוכות ומורכבות. ב-1967 הז'אנר היה זמין מסחרית בתור מוזיקת פופ, אך בשנת 1970 המבצעים גרמו נזק לעצמם עד לחוסר הצלחה. בגרמניה, הקראוטרוק שילב אלמנטים של אלתורים ורוק פסיכדלי עם אוונגרד ויצירות קלאסיות עכשוויות. בשנות השבעים היותר מאוחרות, הכלאה מוזיקלית התרחשה ביחד עם הפיתוח של פאנק (Punk), גל חדש, ניסויים מסוג עשה זאת בעצמך, ומוזיקה אלקטרונית. קצבים מפאנק (Funk) ופיוז'ן החלו להיות משולבים בתוך הרוק הניסיוני. לגל הראשון של קבוצות רוק ניסיוני בשנות השמונים היו מעט מוסכמות למוזיקה. מאוחר יותר בעשור, רוק ניסיוני קיבל אלמנטים ממוזיקה פסיכדלית שהייתה שונה מהמודעות העצמית והערנות של הפוסט-פאנק המוקדם יותר. בשנות התשעים, תנועה קטנה בשם פוסט-רוק הייתה הצורה הדומיננטית של רוק ניסיוני. בשנות ה-2010, המושג "רוק ניסיוני" הידרדר לשימוש רנדומלי וחסר משמעות. חלק גדול מלהקות הרוק מסווגות בעזרת תחיליות כגון "פוסט-" ו-"קראוט-". מדיה וקבצים בנושא רוק ניסיוני בוויקישיתוף Rosenberg, Stuart., Rock and roll and the American landscape : the birth of an industry and the expansion of the popular culture, 1955-1969, Bloomington, Ind.: iUniverse, 2009, עמ' 179 All music guide to electronica : the definitive guide to electronic music, San Francisco: Backbeat Books, 2001, עמ' 10 Martin, Bill, 1956-, Listening to the future : the time of progressive rock, 1968-1978, Chicago, Ill.: Open Court, 1998, עמ' עמוד 93 Experimental Rock Music Genre Overview | AllMusic, AllMusic
סעודת ליל שבת

סעודת ליל שבת היא סעודה חגיגית הנאכלת בליל שבת, לאחר תפילת ערבית. לפי ההלכה מצווה לאכול שלוש סעודות בשבת, וזו הראשונה שבהן ולכן היא נקראת גם סעודה ראשונה. המנהג הנפוץ הוא להתחיל את הסעודה בשירת הפיוט "שלום עליכם", ורבים מוסיפים לשיר אף את "אשת חיל", את "אזמר בשבחין" ופיוטים נוספים. לאחר מכן, אומר בעל הבית קידוש על היין ונותן לבני הבית לשתות מהיין. במקצת הקהילות נהוג שכל הבנים הגדולים במשפחה אומרים את הקידוש. בקהילות יהודי גאורגיה המנהג הוא לברך על חתיכת דג מיד לאחר הקידוש, וטועמים מעט מהדג, ורק לאחר מכן נוטלים ידיים. יהודי גרמניה ויהודי אוברלנד נוהגים כדעת הרמ"א ליטול ידיים, לקדש, ולאחר מכן לברך על הלחם מיד. לאחר מכן נוטלים ידיים, ובעל הבית מברך על שתי חלות (לחם משנה), בוצע את התחתונה (לדעת הרשב"א ופסיקת הגר"א בוצע את שתיהן), טובל שלוש פעמים במלח ומחלק לבני הבית. בסעודה עצמה נוהגים בקהילות ישראל לאכול מאכלים מיוחדים. לדוגמה: געפילטע פיש ומרק עוף בקהילות האשכנזים. בסעודה זו נוהגים לשיר זמירות ופיוטים לשבת כמו "מה ידידות מנוחתך", "יה ריבון עלם", "צור משלו", "יום זה לישראל" ועוד. סדר ערב שבת וליל שבת עם זמירות לסעודה או"ח רעא:יב ובקהילות שכבר נטלו ידיים, מברכים המוציא מיד אחרי הקידוש. מילות השיר "יה ריבון עולם" באתר "שירונט" מילות השיר "צור משלו אכלנו" באתר "שירונט" מילות השיר "יום זה לישראל", באתר "שירונט" הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
הר רוקר

הר רוקר (באנגלית: Mount Rucker) הוא הר שגובהו 3,815 מטרים מעל פני הים, הנמצא דרומית לרכס ג'ונס הופקינס ומהווה חלק מרכס החברה המלכותית בארץ ויקטוריה שבאנטארקטיקה. ההר התגלה על ידי משלחת דיסקברי (1901–1904), שנתנה להר את שמו על שם סר ארתור רוקר(אנ'), מזכיר הכבוד של החברה המלכותית. רכס רוקר (78°12′S 162°50′E) משתפל מההר מזרחה, ומבדיל בין קרחון גלסייר וקרחון וולקוט. שמו של הרכס נקבע על ידי אנשי המשלחת האנטארקטית של אוניברסיטת ויקטוריה בוולינגטון, ניו זילנד בשנים 1060–1961. מעבר סולפיד (Sulphide, גָּפְרִי, מן המילה גופרית; 78°12′S 162°45′E) הוא אוכף הנמצא על רכס רוקר. שמו בא מרצועה של פצלי פיריט, היוצרים ריח גופריתי כאשר מקישים עליהם בחפץ קשה, כמו פטיש. Polar prospects: a minerals treaty for Antarctica, Congress of the United States, Office of Technology Assessment, p. 118. הר רוקר באתר peakbagger Mount Rucker, Antarctica, באתר peakbagger Mount Rucker באתר USGS, מאוחזר באתר Wayback Machine. Rücker Ridge, באתר USGS, מאוחזר באתר Wayback Machine. Sulphide Pass באתר New Zealand Gazetteer.
רכס ג'ונס הופקינס

רכס ג'ונס הופקינס (באנגלית: Johns Hopkins Ridge) הוא רכס הרים הבולט צפונה מרכס החברה המלכותית שבאנטארקטיקה. הרכס ממוקם צפונית להר רוקר, ואורכו 11 קילומטרים. מצודת בורג הוא בין הנקודות הגבוהות ברכס. הרכס מופה לראשונה במסגרת הסקר הגאולוגי של ארצות הברית על ידי סוקרים על הקרקע ובאמצעות תצלומי אוויר שבוצע על ידי צי ארצות הברית. שמו של הרכס ניתן לו על ידי הוועדה המייעצת לשמות אנטארקטיים, בשנת 1963, והוא נקרא על שם אוניברסיטת ג'ונס הופקינס שבבולטימור, מרילנד, אשר שלחה חוקרים רבים לאנטארקטיקה (לצד קרחון קרלטון שנקרא על שם מכללת קרלטון, וקרחון ראטגרס שנקרא על שם אוניברסיטת ראטגרס). רכס ג'ונס הופקינס באתר הסקר הגאולוגי של ארצות הברית תצלום לוויין של הרכס ותיאור הרכס נתוני מזג אוויר עדניים לרכס ג'ונס הופקינס רכס ג'ונס הופקינס באתר ADAM - Antarctica New Zealand's Digital Asset Management system מקור השם
יחסי מקסיקו – ערב הסעודית

יחסי מקסיקו–ערב הסעודית הם היחסים הדיפלומטיים בין מקסיקו לערב הסעודית. שתי המדינות חברות ב-G-20 ובאומות המאוחדות. מקסיקו וערב הסעודית החלו לקיים יחסים דיפלומטיים ב-12 בספטמבר 1952. ב-31 ביולי 1975, ביקר נשיא מקסיקו לואיס אצ'ווריה אלברס במשך חמישה ימים בערב הסעודית ונפגש עם המלך ח'אלד בג'דה. שני המנהיגים דנו גם על אירועים שהתרחשו במזרח התיכון באותה תקופה. באוקטובר 1981, ביקר הנסיך הסעודי באותה תקופה, פהד, במקסיקו כדי להשתתף בכנס הבינלאומי בשיתוף פעולה ופיתוח, ונפגש עם נשיא מקסיקו, חוסה לופס פורטייו. ב-1981, פתחו שתי האומות שגרירויות כל אחת בבירת השנייה. ביוני 2010, ביקרה שרת החוץ המקסיקנית, פטריסיה אספינוסה, בערב הסעודית. ב-2012, שתי מדינות חגגו את יום השנה ה-60 לכינון היחסים הדיפלומטיים ביניהן. במרץ 2014, ביקר שר החוץ המקסיקני, חוסה אנטוניו מאדה קוריברניה, גם הוא בערב הסעודית. בינואר 2016, ביקר נשיא מקסיקו, אנריקה פניה נייטו, באופן רשמי בערב הסעודית. במהלך הביקור הנשיא פניה נייטו נפגש עם המלך סלמאן ויחד הם חתמו על 17 הסכמים בילטרליים בנושאים שונים: שיתוף פעולה במאבק נגד פשע מאורגן; העלמת מס וביטול כפל מס; אנרגיה; מסחר; הגנה על השקעות, והסכמים על תרבות וספורט. בנוסף, הנשיא פניה נייטו העניק למלך סלמאן את תואר מסדר הנשר האצטקי. ב-2015, הסתכם סך כל הסחר בין שתי המדינות בכ-387 מיליון דולר. ערב הסעודית היא שותפת המסחר הגדולה ביותר של מקסיקו מבין המדינות הערביות וה-41 בעולם. היצוא העיקרי של מקסיקו לערב הסעודית כולל: חוטי נחושת, סגסוגת אלומיניום ודבש. היצוא העיקרי של ערב הסעודית למקסיקו כולל: דלק וגז פרופן. החברה הבינלאומית המקסיקנית, KidZania, מתופעלת בערב הסעודית. למקסיקו יש שגרירות בריאד. לערב הסעודית יש שגרירות במקסיקו סיטי. מדיה וקבצים בנושא יחסי מקסיקו – ערב הסעודית בוויקישיתוף Secretaría de Relaciones Exteriores | Gobierno | gob.mx, www.sre.gob.mx (בספרדית) El viaje Presidencial por tres continentes Riding, Alan; Times, Special to the New York (1981-10-21). "Cancun Apt Site for Rich-Poor Parley". The New York Times (באנגלית אמריקאית). ISSN 0362-4331. נבדק ב-2018-01-10. http://www.mundointernacional.com.mx/downloads/1-ARABIA.pdf "Canciller mexicana realiza visita a Qatar, Emiratos Árabes Unidos y Arabia Saudita". Protocolo Foreign Affairs & Lifestyle (בEuropean Spanish). 2010-06-01. נבדק ב-2018-01-10. Client Validation, calderon.presidencia.gob.mx (ארכיון) Secretaría de Relaciones Exteriores, Refuerza México vínculos con países de la Península Arábiga, gob.mx (בספרדית) "Histórica, visita de Peña Nieto a Arabia Saudita, destaca embajador". Excélsior (בספרדית). 2016-01-16. נבדק ב-2018-01-10. "México y Arabia Saudita concretan 11 acuerdos de cooperación". El Universal (בספרדית). 2016-01-17. נבדק ב-2018-01-10. C.V., DEMOS, Desarrollo de Medios, S.A. de. "La Jornada: Peña Nieto condecora al rey de Arabia Saudita con la Orden del Águila Azteca". La Jornada (בMexican Spanish). נבדק ב-2018-01-10. Secretaría de Economía, Comercio Exterior / Información Estadística y Arancelaria, gob.mx gob.mx, Relación México – Arabia Saudita, gob.mx (בספרדית) שגרירות מקסיקו בריאד, באתר embamex.sre.gob.mx (בספרדית) שגרירות ערב הסעודית במקסיקו סיטי, באתר embassies.mofa.gov.sa (בערבית)
All Your Fault Tour

All Your Fault Tour הוא סיבוב ההופעות הראשון של הזמרת-יוצרת ביבי רקסה. סיבוב ההופעות נתמך על ידי המיני-אלבום השני שלה, All Your Fault: Pt. 1. סיבוב ההופעות החל ב-1 במרץ 2017, והסתיים ב-18 במאי 2017. החלק הראשון של סיבוב ההופעות נתמך על ידי דניאל סקיי. בסיבוב ההופעות שרה ביבי רקסה את הלהיטים "Me, Myself & I", ו-"F.F.F", ביחד עם ג'י-איזי. ב-24 בינואר 2017, הודיעה רקסה ברשתות החברתיות כי תצא לסיבוב הופעות ראשון, ובמערכה הראשונה שלו יתארח דניאל סקיי. היא אף כתבה כמה שורות שבהן היא פנתה אל קהל מעריציה, ואמרה כי היא תבוא למדינות שונות. בשיר "F.F.F", השתתף ג'י-איזי בעצמו, ואת השיר "The Monster", שרה הזמרת בהופעות שנעשו באמריקה הצפונית בלבד. "Bad Bitch" "Gateway Drug" "Me, Myself & I" "Atmosphere" "Small Doses" "In the Name of Love" "Take Me Home" "I'm Gonna Show You Crazy" "I Can't Stop Drinking About You" "F.F.F." "Hey Mama" "No Broken Hearts" "I Got You" Daniel Skye, I'll be joining @BebeRexha on tour this March. Who's going? Can't wait to meet you guyspic.twitter.com/FpEmGDpdQs, @iamdanielskye, ‏2017-01-28 (באנגלית) "Pop sensation Bebe Rexha announces 'All Your Fault Tour'". CelebMix (באנגלית בריטית). 2017-01-24. נבדק ב-2018-01-10.
החמישייה העוצמתית

החמישייה העוצמתית (באנגלית: Fierce Five), הוא הכינוי של נבחרת התעמלות הקרקע של ארצות הברית באולימפיאדת לונדון 2012, שזכתה בשתי מדליות זהב קבוצתיות. החמישייה כללה את: גבי דאגלס (Gabby Douglas), מקאיילה מרוני (McKayla Maroney), אלי רייזמן (Aly Raisman), קיילה רוז (Kyla Russ) וג'ורדן וויבר (Jordyn Wieber). במשחקים האולימפיים של 2012, גבי דאגלס זכתה במדליית זהב בקרב רב (All Arounds) והפכה לאפרו-אמריקאית הראשונה בהיסטוריה שעשתה זאת. הנבחרת הביאה כבוד רב ותארים רבים לארצות הברית. באולימפיאדת ריו 2016, התגלתה חמישייה חדשה בנבחרת ההתעמלות של ארצות הברית, שכונתה "החמישייה האחרונה" (Final Five). החמישייה הזו כללה את: סימון ביילס (Simone Biles), לורן הרננדס (Lauren Hernandez), מדיסון קושיאן (Madison Kocian). החמישייה כללה גם את גבי דאגלס ואלי רייזמן, שלקחו חלק בחמישייה הראשונה באולימפיאדת לונדון. בשנה זו התגלתה סימון ביילס, וכיום היא נחשבת למתעמלת הטובה בכל הזמנים. באולימפיאדה, היא זכתה בחמש מדליות ומתוכן ארבע מדליות זהב. שקלול הציונים האישיים של המתעמלת על כל מכשיר לציון אחד שקלול כל ציוני הקרב רב האישיים של הנבחרת